गोरखपुर: अनुसूचित जाति जनजाति अत्याचार निवारण अधिनियम एससी एसटी एक्ट मामलों में तत्काल गिरफ्तारी पर रोक लगाने वाले सुप्रीम कोर्ट के फैसले का दलित संगठनों द्वारा विरोध शुरू हो गया है। गोरखपुर में प्रदर्शनकारियों ने बेतियाहाता क्षेत्र में एटीएम में तोड़फोड़ कर दी। दुकान बंद कराने के लिए पथराव तक किया। नगर निगम के गेट के पास जाम लगने की कोशिश कर रहे लोगों को एसपी सिटी ने चेतावनी देकर हटाया। हाथ से तोड़फोड़ के दौरान एक प्रदर्शनकारी के हाथ में चोट लग गई। पुलिस एक दर्जन से अधिक लोगों को हिरासत में लिया है।